हिंड़ने बेलामा योगेन बोल्दै थिए… ‘मैले तपाईंको आवाज कैद गरेर राखेको छु । बेला मौकामा सुन्दै गर्नेछु । यो क्यासेट छ जसमा मैले केही नयाँ धुनहरु तयार पारेको छु । अनि हाम्रो क्षणिक मिलनको सौगात पनि । सुन्नु होला ।’ उठेर उनी हामीलाई विदा दिने तर्खरमा थिए । अनौठो लाग्यो त्यो पल । कस्तो हतार उनलाई ? अनौपचारिक मिलन पछि त्यस्तै विछोड़को बेला । यता लताले हतार लगाइरहेकी हो । घर फर्कनुलाई गाड़ी पकड़नु पर्छ । ढिलो भयो भने त्यो पनि पाइन्न । बुझेरै म बाहिर निस्कें । हिँड़ने बेलामा मेरो मुखबाट यति आवाज निस्कियो-‘म चिट्ठी लेख्नेछु ।’
